Na podlagi 9. člena Statuta Občine Trzin (Uradni vestnik OT št. 2/06- uradno prečiščeno besedilo in 8/06) ter 133. člena Poslovnika Občine Trzin (Uradni vestnik OT št. 3/99, 10/2000 in 5/2004) Občina Trzin objavlja

**SKLEP**

**o javni razpravi osnutka predloga Odloka o nadomestilu za uporabo stavbnega zemljišča**

Občina z odlokom sprejme podlage za odmero nadomestila za uporabo stavbnega zemljišča oziroma določi merila za določanje višine nadomestila neposrednim uporabnikom stavbnih zemljišč. Ministrstvo za Finance (MF) je pozvalo občine k zakonski uskladitvi odlokov o nadomestilu za uporabo stavbnega zemljišča, skupaj z Ministrstvom za okolje in prostor (MOP) in Ministrstvom za javno upravo (MJU) pa je podalo tudi smernice, ki naj bodo upoštevane pri vsebinski pripravi novega odloka.

Obstoječi odlok Občine Trzin je bil sprejet leta 2003 ter ne upošteva vseh veljavnih pravnih podlag in je v nekaterih delih zastarel.

Zaradi navedenega dajem osnutek predloga Odloka o nadomestilu za uporabo stavbnega zemljišča v 30. dnevno javno razpravo, ki bo potekala 24.10.2017 do 23.11.2017.

Vsa zainteresirana javnost lahko svoje pripombe in komentarje odda na naslov Občina Trzin, Mengeška cesta 22, 1236 Trzin ali jih posredujete preko elektronske pošte info@trzin.si.

Župan Občine Trzin

 Peter LOŽAR, l.r.